Imtella' Lulju 10, 2021 Il-kumpaniji Pfizer u BioNTech ħolqu tilqima oħra kontra l-Covid-19 bil-għan li dan il-vaċċin jilqa' aktar għall-varjant Indjan magħruf bħala Delta. Il-vaċċin ta' Pfizer u BioNTech ġie aġġornat fil-belt ta' Mainz il-Ġermanja. Pfizer u BioNTech qalu li qed jistennew il-barka mir-regolatur tal-mediċina Amerikan biex jagħtu bidu għat-testijiet kliniċi possibbilment f'Awwissu. Jekk dan il-vaċċin jiġi approvat, Pfizer u BioNTech ikunu l-ewwel kumpaniji li ħolqu tilqima mmirata biex tilqa' mill-varjant Indjan.